दक्षिण कोरिया के राष्ट्रपति मून जे - इन भारत की पहली राजकीय यात्रा पर दिल्ली पहुंचे हैं. इस दौरान वह कोरियाई प्रायद्वीप की स्थिति तथा व्यापार एवं रक्षा सहयोग बढ़ाने के तौर तरीके जैसे अहम मुद्दों पर प्रधानमंत्री नरेंद्र मोदी के साथ बातचीत करेंगे. मंत्रालय के प्रवक्ता रवीश कुमार ने बताया कि विदेश राज्यमंत्री वी के सिंह ने उनकी अगवानी की. दक्षिण कोरियाई राष्ट्रपति प्रधानमंत्री मोदी के साथ सोमवार को गांधी स्मृति जाएंगे. पीएम मोदी ने मई , 2015 में दक्षिण कोरिया की यात्रा की थी.